Electrosonic

Electrosonic on suomalaisomisteinen mutta nykyisin vain Suomen ulkopuolella toimiva yritys, joka suunnittelee, toteuttaa ja ylläpitää vaativia video- ja äänijärjestelmiä yritys-, opetus-, valvonta- ja tapahtumakäyttöön. Maailmanlaajuisesti Electrosonic Group työllistää yli 400 henkilöä toimipaikoissaan Yhdysvalloissa, Britanniassa, Ruotsissa, Kiinassa ja Arabiemiraateissa. Electrosonicin hallituksen puheenjohtaja on suomalainen Philip Aminoff ja sen emoyhtiö on Helectron Oy Ab.Helectron Oy, viitattu 29.4.2015.

Electrosonicin audiovisuaalisia esitysjärjestelmiä kuten videoseiniä on käytössä museoissa, planetaarioissa, teemapuistoissa, kokoushuoneissa, valvomoissa, tv-studioissa ja -tarkkaamoissa, hotelleissa ja kasinoissa, yleisötapahtumissa kuten maailmannäyttelyissä sekä digitaalisina opasteina.Company Overview of Electrosonic, Inc., Bloomberg. Viitattu 29.4.2015.Home, Electrosonic (Internet Archive). Viitattu 29.4.2015.

Historiaa
Electrosonicin perustivat Lontoossa 1964 Denis Naisbitt, Michael Ray ja Robert Simpson.Electrosonic Celebrates the 50th Anniversary of its Founding , Electrosonic.co.uk, maaliskuu 2014. Viitattu 29.4.2015. Yritys oli ensimmäisiä multivisiotekniikan kuten diaprojektorien häivelaitteiden ja nauhamuistin avulla tapahtuvan diaesitysten ohjelmoinnin kehittäjiä. Electrosonicin kansainvälinen toiminta sai alkunsa Expo ’67 -maailmannäyttelystä Montrealissa vuonna 1967. Vuoden 1992 Sevillan maailmannäyttelyyn Electrosonic rakensi maailman siihen asti suurimman videoseinän, joka koostui 850 monitorista.History, Electrosonic (Internet Archive). Viitattu 29.4.2015.Electrosonic Celebrates the 50th Anniversary of its Founding , Electrosonic.co.uk 2014. Viitattu 29.4.2015.

Vuonna 1986 suomalainen Helvar osti aluksi vähemmistöosuuden Electrosonicista. Philip Aminoff toimi yhtiön toimitusjohtajana 1993–1998 ja on vuodesta 2002 alkaen ollut sen hallituksen puheenjohtaja. 1990-luvun puolivälissä Helvar ja Electrosonic julkaisivat yhteistä tuoteluetteloa nimellä Helvar Electrosonic Group, vaikka valaistus- ja esitystekniikkaliiketoiminnot toimivat täysin erillisinä. Vuonna 2010 Electrosonic luopui laitteistomyynnistä ja keskittyi av-järjestelmien suunnittelu- ja palvelutoimintaan. The First Fifty Years Scrapbook , Electrosonic. Viitattu 29.4.2015.

Electrosonic on laajentunut ostamalla yrityksiä Los Angelesista, Lontoosta ja New Yorkista. Yritys etsii uutta kasvua etenkin Lähi-idän ja Kaukoidän markkinoilta.The generation game: Philip Aminoff , EY Building a better working world, elokuu-joulukuu 2013. Viitattu 29.4.2015.

Suomessa toimiva Electrosonic Lightinen Oy Ab kuului vuoteen 2010 asti Electrosonic-ryhmään, mutta on nyt turkulaisen Audico Systemsin omistuksessa.Audico Systems ja Electrosonic yhdistävät voimansa , Audico Systems 4.8.2010. Viitattu 29.4.2015. Ranskassa ja Etelä-Afrikassa toimivat Electrosonic-nimiset yritykset eivät kuulu Electrosonic Groupiin.Company Overview , Electrosonic Group. Viitattu 29.4.2015.

Lähteet

Aiheesta muualla
Electrosonicin 50-vuotishistoriikki verkossa 

Kirjallisuutta
Simpson, Robert: Electrosonic – 50 Years on the Audio-Visual Frontline.

Luokka:Suomalaiset elektroniikkayhtiöt
Luokka:Suomalaiset tapahtumatuotantoyhtiöt